Kerki Protestant (Aruba)

**Kerki Protestant** (na Hulandes: *Grote kerk*) ta un kerki di e Comunidad Hulandes Reforma y e Comunidad Luterano na Oranjestad, Aruba. E kerki no ta miembro ofisial di ningun organisacion internacional di iglesia. E kerki protestant a wordo construi na aña 1950, bandi e kerki antiguo (na Hulandes: *Kleine protestantse kerk*) den un estilo di construccion artesanal-tradicional, cu a ser inaugura dia 15 di februari 1846. Despues di Fort Zoutman, e kerki aki ta e edificio mas bieu existente den Oranjestad. Ariba su toren cu ta data di 1867 e simbolonan di fe, speransa y amor ta wordo presenta.

E kerki protestant di Oranjestad ta un di e cuater congregacion cu ta pertenece na e Comunidad Protestant di Aruba; e otronan ta situa na Piedra Plat (1898), San Nicolas (1963) y Sero Colorado. E parokia di Canashito entre aña 1860 y 17 februari 1879 a precede e congregacion di Piedra Plat, pa esnan cu tabatin dificultad di yega Oranjestad.

## Historia
Alrededor di aña 1600 pa 1816, no tabatin un ministerio protestant na Aruba, pa e motibo ey 
pastornan catolico tabata batisa muchanan pa e comunidad protestant. Despues nan ta wordo registra den e registro di iglesia catolico. Na 1816, despues cu Aruba a bolbe bou di autoridad Hulandes, pastornan franciscano tabata duna bautismo y tabata informa di esaki na e Comunidad Hulandes Reforma o Comunidad Luterano di Corsou. E Conseho di Comunidad Reforma di Corsou a haya cu e comunidad protestant Arubano tabata priva di educacion religioso protestant. Asina, e Conseho a pidi e Comision di Den Haag pa nombra Karel van Eekhout como maestro religioso pa Aruba. Van Eekhout a wordo nombra pa medio di Decreto Real y na aña 1822 el a cuminsa su trabou como maestro di religion y scol. Supervisor, J.H.G. Eman y C. Specht, Luterano y Reforma respectivamente, a cumpra un cas for di famia Arends pa 250 florin, cual a fungi como vivienda pa van Eekhout y lokaal pa sirbishi. E prome sirbishi a tuma luga riba 25 di augustus 1822 y ta ser considera como e comienso formal di e congregacion protestant di Aruba. 

Como cu Van Eekhout no tabata autorisa pa ehecuta trabounan sacramental, e congregacion Arubano a keda dependiente di e predicantenan di Corsou pa cumpli cu e sirbishi di bautismo y comunion. Aunke e predicantenan aki tabata obliga pa bai Aruba regularmente, nan no tabata aparece mes o masha poco. Na aña 1830 a haci un intento pa duna Van Eekhout e derecho di ehecuta sacramentonan su mes. El a retira, ora e intento no a resulta.

Na aña 1912, dominee Gerrit Eijbers a tuma iniciativa pa cuminsa e proceso pa traduci e prome version completo di Testament Nobo den Papiamento. Dominee Eijbers a involucra shete otro hende muhe Arubano pa yuda cu e traduccion. Esakinan ta inclui, Edith Mercelina Croes, Susanna Geertruida van der Biest, Ana Elisabeth van der Biest, Sunilda Damasa Roos, Susannah Celestina van der Biest-Eman, Sylva Octavia Lampe, y Ida Croes. E shete damanan a traduci den menos di cuater aña 260 capitulo y 7979 verso di e *[[Statenvertaling]]* ('Bijbel di Estado') cu a keda realisa pa aña 1916.

Na 1990, Drs. Pancho Geerman, director di UNOCA, a entrega un cheque di 48.240 florin na dominee A. van den Doel. E contribucion tabata destina pa muebla e Kerki di 1846 riba *Wilhelminastraat* den un estilo di siglo diesnuebe.

## Lista di dominee

## Link esterno
* Website oficial